ז'קס

**זֶ'קְס** (בצרפתית: **Gex** נהגה: [ʒɛks]) היא קומונה במחוז אן בחבל אוברן-רון-אלפ שבמזרח צרפת. היא שוכנת כ-5 קילומטרים מגבול שווייץ וכ-16 קילומטרים מז'נבה. היא מהווה תת-מחוז (סובפרפקטורה) של מחוז אָן והיא חלק מהמטרופולין של ז'נבה.

תושבי ז'קס נקראים "Gexois", ואילו תושבי אזור פה דה ז'קס נקראים "Gessiens".

על פי הדירוג "איפה החיים הטובים בצרפת?" שפרסם האתר Les Échos בשנת 2015, אזור התעסוקה של ז'נבה הצרפתית, שבו נכללת ז'קס, דורג במקום הראשון מתוך 304 אזורים שנבדקו.

## היסטוריה
העיירה נתנה את שמה לאזור פֶּה דה זֶ'קְס (Pays de Gex), שהיה נתון בתקופות שונות לשיפוטה של צרפת, שווייץ ודוכסות סבויה. האזור שבו שוכנת ז'קס היה מיושב כבר בסביבות שנת 1800 לפנה"ס. בסביבות שנת 220 לפנה"ס התגוררה באזור קבוצת לוחמים גאלים הידועים בשם Gaesatae. לאחר מכן הייתה העיירה חלק מגאליה הרומית.

בשנת 1252 נישאה לאונֶט מז'נבה, גבירת זֶ'קְס וצאצאיתו של רוזן ז'נבה אמדאו הראשון, לסימון מז'ואנוויל, בנו של סימון מז'ואנוויל וביאטריס מאוקסון, גבירת מארנה. העיירה ז'קס נכללה בנדונייתה. מאוחר יותר באותו המאה מינו בני משפחת ז'ואנוויל מושל ושופט בעיר.

ב-13 בנובמבר 1353 נכבשו העיירה ז'קס והטירה שבה על ידי בית סבויה, וואזור פֶּה דה ז'קס שולב בנסיכות סבויה למשך כמעט מאתיים שנה. בשנת 1536 פלש קנטון ברן לאזור פה דה ז'קס. השלטון של קנטון ברן הקים בז'קס מחוז מינהלי שיפוטי, שנוהל על ידי שופט/מושל. בשנת 1550 נבנו חומות בעיר.

אזור פה דה ז'קס הוחזר לדוכסות סבויה בהתאם להסכמי ניון משנת 1563 ולהסכמי לוזאן משנת 1564. בשנת 1589 כבשו אנשי קנטון ז'נבה את האזור. סבויה, בסיועה של ספרד, ניסתה כמה פעמים להשיב לידיה את פה דה ז'קס, אך ללא הצלחה. במהלך התקיפות הללו נשרפה העיירה ז'קס ב-23 ביולי 1590, ולאחר מכן שוב ב-30 ביולי; רק בתים מעטים שרדו את השריפות. בשנת 1601, במהלך שלטונו של אנרי הרביעי, עברה השליטה באזור פה דה ז'קס לידי צרפת כחלק מהסכם ליון.

בהתאם לפרוטוקול ועידת פריז משנת 1815 (שנחתם ב-20 בנובמבר) וחוזה פריז, שובצה העיירה ז'קס באזור המכס של שווייץ והוגדרה כאזור נייטרלי. ההחלטות בנוגע לאזור פה דה ז'קס בוטלו בסעיף 435 של חוזה ורסאי. בנובמבר 1923 העבירה צרפת את משרד המכס שלה לז'קס, והנושא הובא בפני בית הדין הקבוע לצדק בינלאומי (שהיה קודמו של בית הדין הבין-לאומי לצדק), אשר פסק לטובת שווייץ; פסק דין זה נחשב גם לאחד המקרים הראשונים שבהם הועלתה בפני בית משפט בין-לאומי הדוקטרינה של שינוי נסיבות מהותי. בשנת 1932 הושגה פשרה.

בעבר דיברו תושבי האזור בניב של השפה הפרנקו-פרובנסאלית, (ניב זה אינו בשימוש עוד). בשנת 1910 הוקמה הקומונה מיז'ו (Mijoux) מתוך חלק מהקומונה של ז'קס.

## גאוגרפיה
### מיקום
ז'קס היא הבירה האזורית של פה דה ז'קס, סמוך לשווייץ, והיא חלק מהמטרופולין של ז'נבה. העיירה נהנית מהפעילות הכלכלית של העיר דוברת הצרפתית, מה שמוביל לגידול מתמשך באוכלוסייתה.

ז'קס שוכנת במורדות המזרחיים של רכס הרי היורה, והיא נשלטת ממערב על ידי רכס פלורימון (Florimont), המהווה חלק מהרי היורה. היא מחוברת למחוז יורה דרך מעבר פוסי (Col de la Faucille). העיירה משמשת כ"עיר שער" של הפארק האזורי הטבעי של ז'ורה עילית.

ז'קס ממוקמת על נהר ז'ורנאן (Journans) ועל נהר אודאר (Oudar) וכוללת מספר כפרים קטנים: לה פוסי (La Faucille), לה מלדייר (Les Maladières), פיטני (Pitegny) וטוז'ן (Tougin).

### אקלים
בשנת 2010 סווג אקלימה של קומונה ז'קס כאקלים הררי, על פי מחקר של ה-CNRS שהתבסס על נתונים מהתקופה 1971–2000. בשנת 2020 פרסמה Météo-France סיווג אקלימי של צרפת המטרופולינית, ולפיו הקומונה נתונה לאקלים הררי או שוליים הרריים ונמצאת באזור האקלים של הרי היורה, המאופיין בכמות משקעים גבוהה בכל עונות השנה (1,000–1,500 מ"מ בשנה), חורפים קשים וכמות שעות שמש נמוכה.

בתקופה 1971–2000 עמדה הטמפרטורה השנתית הממוצעת על 9.1°C, עם הפרש טמפרטורות שנתי של 17.7°C. כמות המשקעים השנתית הממוצעת הייתה 1,445 מ"מ, כאשר בחודש ינואר נרשמו בממוצע 12.1 ימי גשם ובחודש יולי 9.5 ימי גשם.

בתקופה 1991–2020 נמדדה בתחנת מזג האוויר הקרובה ביותר של Météo-France, הממוקמת בקומונה סֶסִי (Cessy), כ-2 ק"מ משם בקו אווירי, טמפרטורה שנתית ממוצעת של 10.9°C וכמות משקעים שנתית ממוצעת של 1,063.2 מ"מ.

## אוכלוסייה
ננתוני האוכלוסייה משנת 1906 ולפני כן כוללים את הקומונה מיז'ו.

## כלכלה
ממוזער|שמאל|העיירה ז'קס במטרופולין של ז'נבה בסמיכות למרכז מאיץ החלקיקים הגדול בעולם
העיירה ז'קס נהנית מקרבתה לז'נבה ומהשתייכותה למטרופולין של העיר, דבר המקנה לה יתרון כלכלי משמעותי. רבים מתושביה עובדים בז'נבה שבשווייץ בכלל, בעיקר בתחומי הפיננסים, ההיי-טק והמחקר המדעי. החל מסוף המאה ה-20 הפכה ז'קס ליעד פופולרי עבור "עובדים החיים באזורי גבול" (frontaliers), כגון צרפתים העובדים בשווייץ אך מתגוררים בצרפת, בשל עלויות המחיה הנמוכות יותר בצרפת (הם נהנים מרמות שכר גבוהות יותר תוך מגורים בצרפת בעלויות מחיה נמוכות יותר). בנוסף האזור מארח מוסדות חשובים, בהם הארגון האירופי למחקר גרעיני (CERN) והמאיץ ההדרונים הליניארי של CERN הגדול (LHC), הממוקמים בקרבת העיירה ומשמשים מקור תעסוקה מרכזי לתושבי האזור.

ענפי הכלכלה המקומיים כוללים חקלאות מסורתית (ייצור גבינות מסוג בלו דה ז'קס וגבינות טום), שירותים קמעונאיים ונדל"ן. ענף הנדל"ן נהנה מביקוש גבוה בשל הגידול במספר התושבים העובדים בז'נבה ומתגוררים בעיירה. הייצוא המרכזי של העיירה מופנה לז'נבה. שוק שבועי מתקיים בעיירה בימי שבת.

## תיירות
ז'קס ממוקמת באזור הררי ומהווה שער לאתרי הטבע של רכס הרי היורה. העיירה מושכת חובבי טבע, מטיילים וגולשים, במיוחד אל הפארק האזורי הטבעי של יורה עילית.

### אטרקציות תיירותיות בולטות כוללות
* **אתר הסקי והטיפוס לה פוסי (La Faucille)** – מעבר הרים פופולרי, המציע מסלולי סקי בחורף וטיולים רגליים בקיץ.
* **מסלולי הליכה ורכיבה על אופניים** – האזור ההררי סביב ז'קס מציע שבילים נופיים, בהם מסלולים עם תצפיות מרהיבות על הרי האלפים ואגם ז'נבה.
* **מעיינות חמים וספא** – ז'קס ידועה בהיסטוריה שלה כעיירת מרפא, ובה מעיינות טבעיים ששימשו למטרות רפואיות במאות הקודמות.

#### האקלים והשפעתו על התיירות
לז'קס אקלים הררי המאופיין בכמות משקעים גבוהה (1,000–1,500 מ"מ בשנה), חורפים קרים ושלג כבד. תנאים אלו הופכים אותה ליעד מבוקש לחובבי סקי וספורט חורף.

## גלריה

קובץ:Lavoir_Hôtel_ville_Gex_1.jpg|מזרקת מים
קובץ:Church_of_Gex_in_the_early_morningsun_-_panoramio.jpg|כנסיית פטרוס הקדוש
קובץ:Mairie_Gex_Tibet_2019.jpg|בית עיריית ז'קס עם דגל טיבטי
קובץ:Centre_Culturel_Gex_1.jpg|בית התרבות


## ראו גם
* מאיץ ההדרונים הליניארי של CERN
* בלו דה ז'קס

## קישורים חיצוניים

* 
* ביטאון עירוני דו-חודשי ואינטרנטי של העיר ז'קס

## הערות שוליים

קטגוריה:אוברן-רון-אלפ: ערים
קטגוריה:CERN